Segist í lífshættu vegna brottvísunar til Frakklands Kristjana Björg Guðbrandsdóttir skrifar 24. ágúst 2016 07:00 Morteza Songolzade hælisleitandi með úrskurð frá lögreglu um brottvísun til Frakklands.vísir / ernir Morteza Songolzadeh , hælisleitanda frá Íran sem var dæmdur til dauða í heimalandinu , var afhent formleg tilkynning um brottvísun til Frakklands á grundvelli Dyflinnarreglugerðarinnar hjá alþjóðadeild lögreglunnar í gær . Morteza telur yfirgnæfandi líkur á að Frakkar sendi hann aftur til Írans . Hann vakti athygli í mótmælum Íslensku þjóðfylkingarinnar á Austurvelli fyrr í mánuðinum þegar hann gaf meðlimum hennar heitan kaffisopa . Morteza hefur dvalið á Íslandi í rúmt ár . Honum hefur verið synjað um hæli á Íslandi af Útlendingastofnun og þá staðfesti kærunefnd útlendingamála úrskurðinn . Hann ætlar sér að sækja mál sitt fyrir dómstólum og hefur ráðið sér lögfræðing en fær ekki að vera viðstaddur málsmeðferðina . „ Í mínum huga er það að senda mig til Frakklands það sama og að senda mig til Írans . Ég fékk dauðadóm vegna þess að ég er kristinnar trúar og skil ekki hvers vegna ég er sendur á grundvelli Dyflinnarreglugerðarinnar sem tekur fyrir að senda fólk til baka stofni það lífi þess í hættu , “ segir Morteza . Hann hefur sett sig í hættu með því að fjalla opinskátt um mál sitt í fjölmiðlum . Hann fór í viðtöl hjá nokkrum fjölmiðlum fyrr á árinu , sum þeirra voru á ensku . „ Ég þurfti að vega þetta og meta . Ég er alltaf í lífshættu verði ég sendur til Írans en mér finnst ég ekki hafa átt annarra kosta völ en að ræða um mál mitt því yfirvöld vilja ekki rannsaka það til hlítar , “ segir Morteza . Morteza var dæmdur til dauða í Íran . Honum hefur verið synjað um hæli á Íslandi af Útlendingastofnun og þá staðfesti kærunefnd útlendingamála úrskurðinn . Hann gaf mótmælendum í Íslensku þjóðfylkingunni kaffisopa á Austurvelli í gær .